##### Aprilie 2021: Echipele mobile din cadrul DGASPC Mureș au început activitatea

Începând cu luna aprilie 2021, echipele mobile ale DGASPC Mureș, partener 3 în cadrul proiectului PN1020, au dat startul derulării activităților de abilitare a copiilor de etnie romă, beneficiari ai centrelor de din Glodeni și Târnăveni. Echipele mobile EM acordă sprijin de specialitate centrelor de zi participante la proiect, fiind formate fiecare din câte 2 experti ai DGASPC:Mureș, expert abilitare și expert incluziune, care vor lucra direct cu personalul centrelor de zi, copiii si părinții din grupul țintă, astfel încât activitățile proiectului să se desfășoare în condiții corespunzătoare***.***Echipele mobile au un rol important în asigurarea calității intervenției pe tot parcursul proiectului, astfel încât instrumentele de lucru elaborate prin proiect să fie aplicate în cele mai bune condiții la nivelul fiecărui centru, în beneficiul copiilor. Pe termen lung, centrele vor fi asfel ajutate să-și însușească metode de lucru adecvate și să se dezvolte ca servicii sociale licențiate.

Echipele mobile au procedat la înregistrarea copiilor înscriși la centrele de zi în grupul țintă al proiectului PN1020. Totodata,părinții/reprezentanții legali ai copiilor înscriși în GT au completat și semnat o declarație de apartenență la etnia romă a copiilor, document necesar sub aspectul monitorizării GT asumat prin proiect. Pornind de la evaluarea deja existentă în dosarul fiecărui copil înscris în centrele de zi, membrii echipelor mobile au întocmit un raport de evaluare inițială a copilului înscris în GT al proiectului VIPPLUS. Acest raport cuprinde evaluarea copilului din punct de vedere social, psihologic,educațional-acordându-se o atenție deosebită participării școlare în contextul pandemiei de COVID-19, precum și din punct de vedere al abilităților personale generale.

În decursul lunii aprilie EM1 a înregistrat în GT 50 de copii de la Centrul de zi Buckner Târnăveni, tuturor acestor copii fiindu-le întocmite și rapoartele de evaluare inițială, în vreme ce EM2 a înscris în GT al proiectului 55 de copii de la Centrul de zi Glodeni,urmând ca și acestora să le fie realizate evaluările inițiale.